ယတြာကောင်းက မင်းလောင်းပျောက်

ယတြာကောင်းက မင်းလောင်းပျောက် သည် မြန်မာဆိုရိုးစကား ဖြစ်သည်။ အဓိပ္ပာယ် “ယတြာကောင်းက မင်းလောင်းပျောက်” ဆိုသည်မှာ “ယတြာ” (နက္ခတ်ဗေဒင်နှင့် အစီအရင်များ) ကောင်းမွန်စွာ ပြုလုပ်ပါက “မင်းလောင်း” (မင်းဖြစ်ရန် ကံပါလာသူ) ၏ မင်းဖြစ်မည့်ကံပင် ပျောက်ကွယ်သွားနိုင်သည်ဟု ဆိုလိုသည်။ ဤဆိုရိုးစကားသည် ယတြာ၏ အစွမ်းအစကို ဖော်ပြသည်။ ရှေးခေတ် မြန်မာလူ့အဖွဲ့အစည်းတွင် နက္ခတ်ဗေဒင်နှင့် ယတြာများကို အလေးထားယုံကြည်ကြပြီး ယတြာများဖြင့် ကံကြမ္မာကို ပြောင်းလဲနိုင်သည်ဟု ယူဆကြသည်။ “ယတြာပြုရှောင်း၊ အကြံကောင်းက၊ အင်းစောင်း၍မှောက်၊ မင်းလောင်း ပျောက်” ဟူ၍လည်း အသုံးပြုသည်။ ကိုးကားချက်များ "ယတြာပြုရှောင်း၊ အကြံကောင်းက၊ အင်းစောင်း၍မှောက်၊ မင်းလောင်း ပျောက်ဟု၊ မဖောက်အလို၊ များလူဗိုလ်တို့၊ မှတ်ဆိုကုန်ကြ၊" [၁၂၆၆] မဃ ၂၈၁။ "ယတြာကောင်း မင်းလောင်းပျောက် ဆိုသလို စစ်တောင်းက မြေကိုယူစေပြီး စစ်တောင်းနှင့်နံတူ ဆင်တဲအရပ်၌ စစ်တောင်းမြေကို ကြဲဖြန့်ပြီးလျှင် ယာယီနန်း ဆောက်လုပ်စံနေတော်မူသတဲ့၊" [၁၂၇၇] မောင်ပုံ၊ ဒု။ ၇၂။ ကိုးကား Category:မြန်မာဆိုရိုးစကားများ